Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 470

7. Meghatározási módszer 7.1. A táptalaj beoltása A meghatározáshoz használt, pH 8,0-re beállított alaptáptalajt (4.1.) oltsuk be 48-50 °C-on a baktérium-szuszpenzióval (3.2.). 7.2. A tálcák elõkészítése 7.2.1. Az agardiffúziót tálcákon hajtjuk végre, a standard oldat 4 koncentrációját (S8, S4, S2, S1) és a kivonat 4 koncentrációját (U8, U4, U2, U1) felhasználva. A standard oldat és a kivonat 4-4 koncentrációját minden tálcára fel kell vinni. 7.2.2. Ezért olyan nagyságú tálcát használjunk, amely lehetõvé teszi, hogy a rajta elhelyezett agaron legalább 8, egyenként 10-13 mm átmérõjû lyukat fúrhassunk. Számítsuk ki a beoltott táptalaj (7.1.) szükséges mennyiségét úgy, hogy kb. 2 mm vastagságú, egyenletes réteget kapjunk. Leginkább olyan tálcák felelnek meg a célnak, amelyek tökéletesen vízszintes, 200 mm átmérõjû és 20 mm magas alumínium vagy mûanyag karimagyûrûvel ellátott sík üveglemezbõl állnak. 7.2.3. A lyukakba pipettázzunk 0,10-0,15 ml pontosan kimért antibiotikum-oldatot, a lyukak átmérõjétõl függõen. 7.2.4. Minden egyes minta esetében legalább négyszer ismételjük meg a diffúziót, hogy minden egyes meghatározás összesen 32 gátlási zóna értékelésén alapuljon. 7.3. Inkubálás Inkubáljuk a tálcákat 35-37 °C-on egy éjszakán át.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes